cyanic-selkie/wikianc huggingface dataset:
Çoi Mi-Sun
Çoi Mi-Sun — Cənubi Koreyalı oxatan. Çoi Mi-Sun iki dəfə Dünya Çempionatında bürünc medalı qazanıb. O, həmçinin 2016-cı ildə Rio-de-Janeyroda Olimpiya Oyunlarının çempionu olub.
Karyerası
Çoi Mi-Sun növbəti böyük uğurunu 2016-cı ildə Braziliyanın Rio-de-Janeyro şəhərində qazandı. XXXI Yay Olimpiya Oyunlarında Çoi Mi-Sun komanda yoldaşları Çang Hye-Jin və Ki Bo-Bae ilə birgə qızıl medal qazandı.
Vaxtanq Çabukiani
Vaxtanq Mixayloviç Çabukiani (12 mart 1910 — 6 aprel 1992) — gürcü balet artisti, baletmeyster və pedaqoqu. SSRİ xalq artisti (1950).
Həyatı
Vaxtanq Çabukiani 12 mart 1910-cu ildə Tbilisidə anadan olub. Tbilisidə balet studiyasını bitirdikdən sonra Z.P. Paliaşvili adına Opera və Balet teatrının truppasına qəbul edilmişdir. 1926-cı ildə Leninqrad xareoqrafiya məktəbinə daxil olmuşdur. 1929 — 1941-ci illərdə Leninqrad Opera və Balet Teatrının solisti işləmişdir. Vaxtanq Çabukiani "Dağların qəlbi" (1938), "Laurensiya" (1939), "Otello" (1960) baletlərinə quruluş vermişdir. 1941-ci ildən Tbilisidə yaşamış, 1973-cü ilədək Z.P.Paliaşvili adına teatrın balet truppasına rəhbərlik etmiş, burada "Sinatle" (Q. Kiladze), "Qorda" (D. Toradze), "Demon" (S. Sinsadze), "Otello" (A.Maçavariani) və s. baletləri tamaşaya qoymuşdur. Otello partiyasının ifası ona böyük şöhrət qazandırmışdır və 1950-ci ildə SSRİ xalq artisti adı almışdır. "Gürcü baleti ustaları" (1955) və "Otello" (film, 1961) filmlərinin ssenari müəllifi və quruluşçu rejissorudur. ABŞ, İtaliya, Latın Amerikası və s. yerlərdə qastrolda olmuşdur. Yaponiya, İran və Macarıstanda baletləri tamaşaya qoyulmuşdur.
Xarratlı
Xarratlı — İrəvan quberniyasının İrəvan qəzasında, indi Zəngibasar (Masis) rayonunda kənd.
Tarixi
Rayon mərkəzindən 7 km cənub-şərqdə yerləşir. Zəngibasar rayonu təşkil edilənə qədər (14 yanvar 1969) Qəmərli (Artaşat) rayonunun tərkibində olmuşdur. Qafqazın 5 verstlik xəritəsində qeyd edilmişdir.
Toponimi
Toponim sənət bildirən xaratlı türk tayfa adı əsasında əmələ gəlmişdir. Etnotoponimdir. Sadə quruluşlu toponimdir. Ermənistan SSR Ali Soveti Rəyasət Heyətinin 25. I.1978-ci il fərmanı ilə adı dəyişdirilib Arevabuyr qoyulmuşdur. XX əsrin əvvəllərinə aid mənbədə İrəvan qəzasında Xaratlu kimidir. 1918-ci ildə kəndin əhalisi qovulmuşdur (11, 164). 1926-cı ildə ermənilər yerləşmişlər. 1978-ci ildə kənd ermənicə Arevablur adlandırılmışdır. 1728-ci ilə aid türkcə mənbədə Haratlıdır. Əsli Heratlı. Əfqanıstandan türk tayfalarının hərəkəti ilə Herat əyalətinin adı gətirilmədir.
Əhalisi
Kənddə 1831-ci ildə 183 nəfər, 1873-cü ildə 303 nəfər, 1886-cı ildə 245 nəfər, 1897-ci ildə 202 nəfər,1908-ci ildə 373 nəfər, 1914-cü ildə 571 nəfər, 1916-cı ildə 192 nəfər,, 1918-ci ildə 496 nəfər , 1919-cu ildə 160 nəfər yalnız azərbaycanlı yaşamışdır. 1919-cu ilin payızında azərbaycanlılar erməni təcavüzünə məruz qalaraq deportasiya olunmuşdur. Yalnız indiki Ermənistanda sovet hökuməti qurulandan sonra azərbaycanlılardan sağ qalanlar öz kəndlərinə dönə bilmişdir. Burada 1922-ci ildə 61 nəfər azərbaycanlı, 1926-cı ildə 102 nəfər azərbaycanlı, 62 erməni, 1931-ci ildə 136 nəfər azərbaycanlı, 59 erməni yaşamışdır. 1986-cı ildə çap edilmiş "Ermənistan və ətraf vilayətlərinin toponimlər lüğəti"ndə azərbaycanlılar erməni kimi təqdim edilir və burada guya 1930-cu ilə kimi yalnız ermənilər yaşamışdır. SSRİ Nazirlər Sovetinin xüsusi qərarı ilə 1948–49-cu illərdə azərbaycanlılar zorla tarixi torpaqlarından deportasiya edilib Azərbaycana köçürülmüş və xaricdən (İran, Türkiyə, Livan) köçürülən ermənilər burada yerləşdirilmişdir. İndi ermənilər yaşayır.
Fernando Luqo
Fernando Luqo (d. 30 may 1951, San Solano, Paraqvay) — Paraqvay Respublikasının Prezidenti (2008-2012).
Həyatı
30 may 1951-ci ildə Paraqvayın San Solano şəhərində anadan olmuşdur.
Dini fəaliyyəti
15 avqust 1977-ci ildə keşiş, 1977-1982-ci illərdə Ekvadorda missioner olmuşdur.
17 aprel 1994-cü ildə Roma Katolik Kilsəsinin yepiskopu seçilmişdir
Siyasi fəaliyyəti
29 oktyabr 2007-ci ildə Paraqvayın Xristian Demokratlar Partiyasının üzvü olaraq, həmin partiyadan Prezident seçkilərinə öz namizədliyini irəli sürmüş və 2008-ci ildə ölkənin Prezidenti seçilmişdir. 22 iyun 2012-ci ilə qədər bu vəzifədə olmuşdur.
Ailəsi
1 övlad atasıdır.
Qızılağac (Masallı)
Qızılağac — Azərbaycan Respublikasının Masallı rayonunun inzibati ərazi vahidində kənd.
Əhalisi
Əhalinin sayı 5692 nəfərdir.
Toponimiyası
Azərbaycanın qədim yaşayış məntəqələrindəndir. Orta əsrlərdə Qızılağac Xəzər limanları ilə ticarət əlaqələri saxlayırdı. Əhali əsasən gəmiçilik və balıqçılıqla məşğul olurdu. Gilan və Mazandarana gedən karvan yolu Qızılağacdan keçirdi. 1614-cü ilin dekabrında Rusiya elçisi M.İ.Tixonov Səfəvi hökmdarı I Şah Abbasla burada görüşmüşdü. Bir sıra orta əsr səyyah və diplomatları öz yol qeydlərində Qızılağac haqqında məlumat vermişlər. Yaşayış məntəqəsinin adı Qızılağac körfəzinin adı ilə bağlıdır. XIX əsrdə Qızılağac körfəzinin kənarında böyük ticarət əhəmiyyəti daşıyan liman olmuşdur;
Həmçinin bax
Jindi
Kıncıvo
Monidigah
Persea floccosa
(Persea floccosa) —  fəsiləsinin  cinsinə aid bitki növü.
Icerya purchasi
—  aləminin  tipinin  sinfinin  dəstəsinin  fəsiləsinin  cinsinə aid heyvan növü.
Yayılması
Vətəni Avstraliyadır. Bundan başqa Rusiyada, Qafqazın bütün Qara dəniz sahillərində, yeni Zelandiyada, Şərqi Asiyada, Amerikada, Azərbaycanda və digər ölkələrdə də geniş yayılmışdır.
Zərərverici geniş yayılma potensialına malik olduğu üçün, digər ölkələrə asanlıqla keçmişdir. Avstraliyada ancaq akasiyada tapılmağına baxmayaraq, yeni ərazilərə düşdükdən sonra digər bitkilərdə də rast gəlinmişdir.
Məlumatlara görə özünü ciddi zərərverici kimi göstərdiyi ilk ölkə Kaliforniya olmuşdur. Keçmiş SSRİ-də 1928-ci ildə Suxumidə qeydə alınmışdır. Tədqiqatçılar tərəfindən onlara qarşı aparılan mübarizə tədbirlərinə baxmayaraq, zərərvericinin yayılmasının qarşısını almaq mümkün olmamışdır. Ədəbiyyat məlumatlarına görə, 1966-cı ildə Azərbaycanda ilk dəfə Astara rayonunda qeydə alınmışdır. 1976-cı ildə isə Abşeronun Zığ qəsəbəsində dəfnə ağacında tapılmışdır.
Qidalandığı bitkilər
Apardığımız tədqiqatlar nəticəsində məlum olmuşdur ki, son illər Abşeron ərazisində geniş şəkildə yayılmaqla akasiya, əncir, zeytun, ərik və s. meyvə ağaclarını güclü yoluxdurur. Həmçinin meyvə ağacları ilə yanaşı sitrus bitkilərinə də ciddi zərər verir. Ədəbiyyat məlumatlarına əsasən, 52 növ bitkidə qeyd olunmuşdur. İ.D Batiaşvilinin məlumatına görə isə 200-ə yaxın bitki növü bu zərərverici ilə yoluxur. Azərbaycan ərazisində limon, mandarin, apelsin, tut, zeytun ağaclarını yoluxdurur.
Biologiyası
Yetkin erkək narıncı rəngdədir, bir cüt tünd qanadlara malikdir. Bədənin uzunluğu 3 mm-dir. Ağız aparatı yoxdur. Bığcıqları on buğumludur. Birinci buğumdan başqa buğumların hamısı uzundur, nazikdir və iki cüt tükcüklə əhatə olunub. Yetkin erkəyin ömrü çox qısadır. Onların uçuşu adətən axşamlar baş verir.
Ədəbiyyat məlumatlarına görə, MDB ölkələrində üçüncü yaş sürfə mərhələsində qışlayır. Abşeronda isə ikinci və üçüncü yaş sürfə mərhələsində qışladığı müşahidə olunmuşdur. İnkişafı havanın temperaturundan və nəmişliyindən çox asılıdır.
Əvvəlki illərdə aparılmış tədqiqatlara əsasən müəyyən olunmuşdur ki, Fələstində il ərzində üç-dörd nəsildə inkişaf edir, Abxaziyada isə iki tam və bir fakültətiv nəsil verir. Abşeron şəraitində də həmçinin il ərzində iki tam və bir fakültətiv nəsildə inkişaf etdiyi qeyd olunmuşdur. Müşahidələr nəticəsində müəyyən edilmişdir ki, Abşeron bölgəsində il ərzində iki nəsildə inkişaf edir.
393 (ədəd)
Üç yüz doxsan üç — say sistemində ədədlərdən biridir. Üç yüz doxsan ikidən sonra, üç yüz doxsan dörddən əvvəl gəlir.
Tatyanoba
Tatyanoba — Azərbaycan Respublikasının Masallı rayonunun inzibati ərazi vahidində kənd.
Əhalisi
Əhalisi 1387 nəfərdir.
Toponimiyası
Kənd XIX əsrin axırlarında salınmışdır. Əsl adı Tationobadır. Bu coğrafi ad Cənubi Azərbaycandan gəlmiş və muzdla işləyən ailələrə verilmiş tatı adından, talış dilindəki -on cəmlik bildirən şəkilçidən və oba coğrafi terminindən ibarət olub, “tatların obası“ mənasındadır. Bəzi məlumatlara görə, sahilində yerləşdiyi Tatyan çayının adı ilə adlanmışdır.
Həmçinin bax
Jindi
Kıncıvo
Monidigah
Həsənəliağa xan Qaradağski (ata)
Həyatı
Həsənəliağa xan Qaradağski - 1820 (Əhər) - 1847 (Şuşa). Toxmaqlı oymağının tanınmış simalarından biri. Qaradağın sonuncu xanı Məhəmmədqulu xan Qaradağlının oğlu, Məhəmmədhüseyn ağa, Hacı Sara xanım Qaradağlının qardaşı. Həsənəli xan Qaradağinin atası. Şuşa şəhərində mədrəsə təhsili alıb. Ərəb, fars, türk və rus dillərini bilirdi. Çar ordusunda xidmət edib poruçik rütbəsində. Həyat yoldaşı: Xatın xanım. Oğlu Həsənəliağa xan Qaradağskinin dünyaya gəlməsini görməyib.
Aşağı Bucaq
Aşağı Bucaq — Azərbaycan Respublikasının Yevlax rayonunun inzibati ərazi vahidində kənd.
Coğrafiyası və iqlimi
Rayon mərkəzindən 18 km şimal şərqdə Yevlax—Şəki şose yolu kənarında, Əlican çayının sahilindədir.
Banqladeş istiqlal müharibəsi
Banqladeş istiqlal müharibəsi (মুক্তিযুদ্ধ — Muktijuddho) — hərbi münqişə Qərbi Pakistan ilə Şərqi Pakistan (Pakistan və Banqladeş vaxtı ilə bir dövlətin ərazisinə daxil olmuşdur) və Hindistan arasında baş vermişdir. Nəticədə Banqladeş müstəqil dövlətə çevrilir.
Müharibəndən öncəki vəziyyət
Şərqi və Qərbi Pakistan bir-birindən mədəni xüsusiyyətlərinə xərqlənirdi. Ölkənin paytaxtı Kəraçi Qərbi Pakistanda yerləşirdi. Bu səbəbdən siyasi elitanın böyük hissəsi burada cəmləşmişdi. Qərbi Pakistan hər zaman şərq üzərundə istər siyasi istərsə iqtisadi baxınından dominantlıq edirdi. Halbuki, əhalinin böyük hissəsi şərqdə yerləşirdi. 1972-ci ildə şərqin əhalisi 64,9 milyon nəfər, 1974 ildə 71,3 milyon nəfər təşkil etmişdir. Şərqin inkişafına az vəsait sərf edilirdi. Xüsusi ilə dil problem olaraq qalırdı. Belə ki, 1952-ci ildə Dəkkədə hökumətin dil qanunu əlehinə çıxışlar baş verir. Qərbdə əsas dil olan Urdu dili şərqdədə əsas dil olması tələb olunurdu. Şərqdə isə əhalinin böyük hissəsi Benqal dilində danışırdı. Şərqdə insanlar özlərini ikinci dərəcəli vətəndaş hiss edirdilər. 1970-ci ildə şərqdə Bxola tropiq qasırğası baş verir. Bu hadisə son yükilliyin ən nöyük fəlakəti sesab edilir. Fəlakət nəticəsində yarım milyon insan həlak olur. Bu zaman yerli hakimiyyət orqanları mərkəzi hökuməti fəaliyyətsizlikdə izdiham edirlər. Bundan sonra şərqdə çıxışlar baş qaldırır. İnsanlar Yəhya Xan Muhammədin istehfasını tələb edirlər.
1970-ci ilin dekabrında parlament seçkilərində şərqdən olan və şeyx Mucibur Rəhmanın rəhbərlik etdiyi «Аvаmi Liq» («Azadlıq liqası») partiyası qalib gəlir. Onlar şərqə muxtariyyət verilməsi proqramını irəli sürürlər. Konstutsiyaya görə partiyaya ölkədə hökumət təşkil hüququ verilirdi. Ancaq Yaxya Xan Rəhmanın baş nazir olmasına qarşı çıxır və qərbdə qalib gələn partiyanın rəhbəri Zülfiqar Əli Bxuttonun baş verməsini istəyir. Yaxya Xan Rəhman, Zülfiqar Əli Bxutto və şeyx Mucibur Rəhman arasında aparılan daxışıqlar bir nəticə vermir. 7 mart 1971-ci ildə şeyx Mucibur Rəhman Şərqi Pakistanın azadlığı uğrunda mübarizəyə başladığını elan edir.
Müharibə
Müharibə 26 mart 1971-ci ildə Qərbi Pakistan istiqamətindən gələn ordu qüvvələrinin başlatdığı əməliyyatdan sonra başlayır. Bu əməliyyat tələbələr və şərqin ordusuna qarşı yönəlmişdi. Səbəb isə onların müstəqillik hərəkatı idi. Bundan bir gün sonra (27 mart 1971-ci il) ordu zabiti mayor Zaur Rəhman radio ilə Muciburun imzaladığı sənədi oxuyur. Bununla da yeni dövlətin, Banqladeşin müstəqilliyini elan edir.
İlk əvvəl Pakistan ordusu olduqca az dirənişə məruz qalır. Yazın sonlarına ordu bütün şəhərləri ələ keçirir. Bununla belə benqallar «Muxti-baxini» (azadlıq ordusu) təşkilatı təsis edərək qərbin ordularına qarşı partizan müharibəsinə başlarır. Azadlıq ordusunun sayı ordudan qaçaraq bu təşkilata qoşulanlar və yerli əhalinin sayəsində çoxalırdı. Partizanların komandirlərindən biri sosialist polpovnik Abu Таxеr olmuşdur.
Ordu banqladeşlərə qarşı sərt represiya xətti tutur. 1971-ci ilin sonuna 200 min dən 3 milyona qədər banqladeşkli həlak olur. Hərbiçilərin reydləri zamanı minlərlə tələbə izsiz yoxa çıxmışdır. 14 dekabr 1971 ildə benqalların 200 seçilmiş adaları öz evlərindən oğurlanmış və ödürülmüşdür. «Avami liq» təşkilatınln fəaliyyəti qadağan edilir. Mucibur Raxman isə həbs edilir. thumb|300px|İndira Qandi Hinndistanın baş naziri İndira Qandi yeni dövlətin elan edilməsindən dərhal sonra onun müdafiəsinə qalxır. Hindistan bu məsələdə xüsusi ilə canpəşanlıq göstərir və Banqladeşin müstəqilliynə çalışırdı. Banqladeşdən gələn qaçqınlar ölkədə sosial problemləri artırırdı. Hindistan istər iqtisadi istərsə hərbi baxımdan Banqladeş Azadlıq ordusuna yardım göstərirdi. Bu isə Pakistanın Hindistanla sərhədə «Çingizxan» adlı hərbi əməliyyatını keçirməsinə səbəb olur. Bunulada Üçüncü Hindistan-Pakistan müharibəsi başlayır.
Müharibənin sonu
16 dekabr 1971-ci ildə Hindistan ordusu və «Muxti-baxini» Qərbi Pakistan ordusu üzərində əhəmiyyətli qələbə çalırlar. Bu zaman 93 000 pakistanlı əsgər təslim olur. Bu tarixdə İkinci Dünya müharibəsindən sonra ən böyük bu tip hadisə olur.
Pakistanın müharibədə məğlubiyyətindən sonra Хаmudura Rəhmanın başçılığı ilə komisiya təşkil edilir. Bu komisiyanın məqsədi sərt hərbi rejiminin hərbi cinayyətlərini araşdırmaq olur.
Kəbəloba qülləsi
Kəbəloba qülləsi və ya Kint bürcü — Zaqatalanın qədim Kebeloba kəndi ərazisində yerləşən tarix-memarlıq abidəsi.
Memarlıq xüsusiyyətləri
Qüllənin giriş qapısı şimal-şərq divarında, yer səviyyəsində yerləşir. Digər üç divarın hərəsində isə bir mazqal vardır. İkinci yarusun hər divarında iki mazqal yerləşdirilmişdir. Burada döşəmə səviyyəsində axar yeri düzəldilmiş və taxta novla əlaqələndirilmişdir.
Qüllənin üçüncü yarusu ehtimal ki, yaşayış məqsədi ilə istifadə edilmişdir. 1.30 x 0.75 m tərəflərə malik böyük pəncərənin bu mərtəbədə yerləşməsi də həmin ehtimal təsdiq edir. Pəncərə qüllənin şimal-şərq divarındadır. pəncərə kanarı kimi iri monolit daşlar istifadə edilmişdir. Həmin daşlarda açılmış dəliklərdən taxta pəncərə qapaqları asılırdı. Bu cür konstruksiya XX əsrin ortalarına kimi Zaqatalanın mülki tikililərində aktiv istifadə olunursu. Pəncərə olan divarla üzbəüz divarın aşağısında döşəmə səviyyəsində axar yer düzəldilmişdir.
Beşinci mərtəbənin divarları qüllənin ümumi divar kütləsindən irəli çıxaraq hər tərəfdə beş kronşteynə dayanır. Beləcə qüllə müdafiəçilərinə hücumçunu yaxına buraxmadan məğlub etmək imkanı yaradılır. Qülləyə gətirən yol və yamaclar maşikullar səviyyəsində künclərdə yerləşmiş və sərt şəkilcə aşağı əyilmiş mazqallarla qorunur. Bina tağtavanlı örtüyə malik olmuşdur. Dağılaraq dövrümüzə çatmamış tağların qalıqların şimal-qərb divarında görmək mümkündür.
Qvemo Adzvisi
Qvemo Adzvisi — Gürcüstanın Xaşuri bələdiyyəsinin inzibati ərazi vahidində kənd.
Əhali
2002 siyahıyaalmaya görə kəndin əhalisi 146 nəfər idi. 2014-cü ildə 111 nəfər yaşayırdı.
Ədəbiyyat
gse: 10 513
Mişel Baçelet
Həyatı
29 sentyabr 1951-ci ildə Çilinin Santyaqo şəhərində anadan olmuşdur.
Təhsili
Orta təhsilini Merilenddə almışdır.
Ali təhsilini 1970-ci ildə Çili Universitetinin Tibb fakültəsində almağa başlamışdır.
1975-ci ildə Humbolt Universitetində təhsilini davam etdirmişdir.
Fəaliyyəti
1990-1993-cü illərdə Qərb Metropoliteni Səhiyyə Xidmətində, 1994-1997-ci illərdə Səhiyyə Nazirliyində məsləhətçi, 1998-2000-ci illərdə Müdafiə Nazirliyində məsləhətçi vəzifəsində çalışmışdır.
Siyasi fəaliyyəti
2000-2002-ci illərdə Çilinin səhiyyə naziri, 2002-2004-cü illərdə isə Çilinin müdafiə naziri olmuşdur.
2006-cı ildə ölkə Prezidenti seçilmiş və 11 mart 2010-cu ilədək bu vəzifədə olmuşdur. 2014-cü ildə ikinci dəfə Çili Prezidenti seçilmişdir.
Ailəsi
3 övlad anasıdır.
Məryəm Sultan
Məryəm Sultan (tam titulu: Ülyacənab, Naibəyi-Nəvvabi Səfəviyyə Məryəm Sultan Səfəvi) — Səfəvi hökmdarı I Təhmasibin və Hurixan xanımın qızı.
Həyatı
Məryəm Sultan 1551-ci ildə Qəzvində doğulmuşdur. Anası Hurixan xanım saray intriqalarında yer almayan bir qadın idi. Şah Təhmasib Qəzvinə səyahətə gedərkən sarayda ona vurulmuş və hərəminə daxil etmişdi. Hələ paytaxt Qəzvin olmadan əvvəldə də Məryəm Sultan anası ilə birgə orada yaşayırdı. 1555-ci ildə dövlətin rəsmi paytaxtı Qəzvin olduqdan sonra Hurixan xanım da bu uzun xənədan mübarizəsinə qoşuldu. Sultanağa sultanla yaxın olan Hurixanxanım onun tərəfində yer almağa başladı. Bu təbii ki, Məryəm sultana da təsir edir, digər bacı-qardaşlarına yaxınlaşdırırdı. Məryəm sultana saray təlim-tərbiyəsi almışdı. Sonradan olan doğma bacısı Zeynəb də onun kimi bacarıqlı idi. Qamətli və gözəl bir xanım idi. Məryəm Sultan 2 evlilik etməsinə baxmayaraq dövlət işlərinə çox maraq göstərirdi. Birinci evliliyindən 2 övladı olmuş, ikincidənsə, övladı olmamışdır. 1608-ci ildə İsfahada yerləşən Mirvari sarayında vəfat etmiş. Məşhəddə məzara tapşırılmışdır.
Fəaliyyəti
Şah I Təhmasib vəfat etdikdən sonra sarayda vəziyyət dəyişdi. Pərixan Sultanın da böyük səyi ilə şah II İsmayıl taxta keçdi. Lakin Heydər mirzənin öldürüldüyü o "qanlı dövr"ün davamı Şah II İsmayılın zamanında pik həddə çatmışdı. Oğlan xənədan mənsubları qətlə yetirilir. Qızlar isə dustaq edilirdi. Bu dustaqlıqda Məryəm sultan və bacısı Zeynəb də var idi. Lakin Pərixan Sultan taxta çıxardığı II İsmayılı özü də taxdan endirdi. Bu zaman isə Məhəmməd mirzə və Məhdi Ülya meydana çıxdı.
Qardaşı Şah Məhəmməd Xudabəndənin zamanında Biyəpiş Gilan valisi Xan Əhmədlə evləndirildi. Əslində bu Xeyrənnisə Sultanın oyunudu idi. Bir il Gilanda qalan (kiçik bacısı Zeynəblə) Məryəm Sultan yenidən payitaxda dönür. Qızılbaş əmirləri onun tərəfinə keçirlər. Məryəm sultanın da iştirakı ilə Məhdi Ülya hərəmdə sui-qəsdlə öldürülür. Gələcəkdə şah olacaq Abbas mirzə bu edamı görsə də Məryəm Sultan onu ordan qaçırır. Abbas mirzə təsadüfən orda deyildi. Anası müddət əvvəl onu öz yanına çağırmışdı. 1 həftə qalandan sonra o yenidən Xorasana göndərildi. Məhəmməd Xudabəndə ovdan yeni qayıtmışdı əhvalat onun gözü önündə baş verdi lakin onun gözləri görmədiyindən heç nə edə bilmirdi. Sadəcə bütün xənədan nümayəndələrini paytaxdan qova bilir. Və dövlət işlərindən uzaqlaşır. Məhdi ülyaya yas saxlayır. Ölkə 2 böyük dövlətin mübarizə meydanına çevrilir. Bu vəziyyəti görən Məryəm sultan qızılbaşlarla birgə çevriliş edir və Şah Abbası taxta çıxardır. Özü isə ona validəlik (analıq) edir. Lakin Məhdi ülyanın bacısı Zibeydə sultan saraya gəlir və Məryəm sultana rəqib olur. Şah Abbas anasını öldürənlər arasında Məryəm sultanın olduğunu da bilir. Onu saraydan uzaqlaşdırır. Mirvari sarayında yaşayan Məryəm sultan anidən vəziyyəti pisləşir 1608 vəfat edir. Qəbri isə Məşhəddədir. 2-ci ərindən övladı olmamışdır. Birinci əri Əhməd dövlətə xəyanət edəndən sonra, Ruma getdi. Onun Məryəm Sultandan olan oğlu, Şah Abbasın hökmdarlığı zamanı atasının yerinə Gilan valisi təyin olundu. Məryəm Sultanın və Xan Əhmədin qız övladı Yaxşən Sultan Şah Abbasın ali hərəmi idi və ali hərəmxanada böyük nüfuza malik idi.
Məmməd Əli Nasir
Məmməd Əli Nasir Məhəmməd oğlu — Azərbaycan yazıçısı, "Qızıl qələm" mükafatçısı.
Həyatı
Məmməd Əli Nasir 1931-ci ildə Şamaxı Şəhəri Cəmcəmli kəndində anadan olmuşdur. Kiçik yaşlardan onun ədəbiyyata olan marağı, onu yaşıdlarınıdan fərqləndirmişdir. 8-ci sinifi kənddə bitirib, Şamaxı şəhərində pedoqoji məktəbə daxil olmuşdur. Oranı da fərqlənməylə bitirib, bir müddət müəllimlik fəaliyyəti göstərmişdir. Sonra Bakı Dövlət Universtedinin jurnalistika fakültəsinə daxil olmuşdur. Onun istedadı və ədəbiyyata marağı yazdığı məqalələrlə, əsərlərdə aydın görülmüşdür. "Hərb və hikmət, Maksim və Kornac, Aşiq Nemət Dərbəndi".
Universİtetdə təhsil ala-ala bir çox qəzetlerdə çıxan ədəbi bədii publistik məqalələri bir çoxlarını maraqlandırmışdı. Universteti bitirdikdən sonra Bakı Ali Partiya məktəbinə daxil olmuş, oranıda əla qiymətlərlə bitirmisdir. Bitirdikdən sonra ali vəzifələrdə çalışmışdır. Bir çox əsərlərin, şeirlərin müəllifi olmuşdur.
Böyük gürcü klassiki Şota RustaveLinin "Pələngi dərisi geymiş pəhləvan" epik dastanından bəhrələnərək yaratdığı "Taryel" mənsum pyesi, SSRİ-nin bir neçə respublikasında müvəffəqiyyətlə tamaşaya qoyulmuşdur. Uzun müddət teatırın repertuarından düşməyən "Taryel" tamaşasını qurluşçu rejissor Yusif Bağırov respublikanın xalq artisti Cahangir Cahangirov SSSR xalq ressamı, Dmitri Tavadze və başqaları ruh yüksəkliyi ilə ərsəyə gətirmişlər.
Məhəmməd Əli Nasir, həm də bir loğman idi, 1991-ci ildən Səhiyyə Nazirliyinin sistemində çıxan loğman qəzetinin baş redaktoru kimi çalışmışdır. O‚ xalq təbabətinin öyrənilməsi, toplanılması və təbliği sahəsində fərqlənməyə başlamışdır. Ədibin"Əbədi şəfa xəzinəsi" və "şəfa peyğəmbəri" kitablarıda bu baxımdan misilsiz əhəmiyyət kəsb edir. Eyni zamanda o, rus xalq təbabətçilərinin "150 resept"ini də dilimizə tərcümə edərek, şəfa peyğembəri kitabını çap etdirmişdir.
Məhəmməd Nasirin "Səmavi səyahət" və "Qobustan-namə" kitablarınıda isə müəlifin qiymətli ədəbi əsərləri yer tutmuşdur.
Məhəmməd Nasir "Qızıl qələm" mükafatçısıdır.
Dutch Top 40
right|thumb| 200px| Hans Breukhoven Breukhoven ve Lex Harding Harding, Dutch Top 40ın nəşr versiyasını qeyd edərkən
Dutch Top 40  - həftəlik musiqi hit paradı. Hit parad ilk dövrlərdə "Veronica Top 40" adı ilə yayımlanmışdır. Radio Veronicanın tədim etdiyi hit parad ABŞ-nin Billboard Hot 100 hit paradına bənzəyir.
Persea glabra
(Persea glabra) —  fəsiləsinin  cinsinə aid bitki növü.
Syndicat national de l'édition phonographique
The Syndicat national de l'édition phonographique (SNEP) — Fransada musiqi industriyası ilə məşğul olan şirkət. Şirkət 1922-ci ildə yaradılmışdır.
Mirzə Zeynalabdin Təbrizi
Mirzə Zeynalabdin Təbrizi (?-?) — İranda mətbəənin banisi.
Həyatı
Mirzə Zeynalabdin Təbriz şəhərində anadan olmuşdu. Mükəmməl mədrəsə təhsili almışdı.
İranda çap işlərinin ilk addımlarını bir azərbaycanlı olan Mirzə Zeynalabdin etmişdi. Müxtəlif qaynaqlarda birinci Tipoqrafik çapxana Abbas mirzə Qovanlı-Qaçaın sifarişi ilə 1817-ci ildə Mirzə Zeynalabdin tərəfindən Rusiyadan İrana gətirilmişdi.
Aşağı Salamabad
Aşağı Salamabad — Azərbaycan Respublikasının Yevlax rayonunun inzibati ərazi vahidində kənd.
Tarixi
Aşağı Salamabad Yevlax rayonunun Xaldan inzibati ərazi vahidində kənd. Əlican çayının sahilindədir. Yerli əhali arasında Salamaur (Salamovur və ya Salamov) adı ilə tanınır. Yaxınlığındakı Əsnaf kəndi sonralar Yuxarı Salamabad adlandırıldıqdan sonra, bu kənd də coğrafi mövqeyinə görə Aşağı Salamabad adlandırılmışdır.
8 aprel
1901–cari
thumb|[[Yaqub Zurufçu]]
thumb|[[Pablo Pikasso]]
Mağaracıq
Mağaracıq — Şörəyel mahalında kənd.
Tarixi
Şörəyel mahalının tərkib hissəsi kimi, indiki Amasiya(Hamasa) rayonu da vaxtilə Şərqi Anadoluya aid olub. Bu torpaqlar Qars(Kars) vilayətinin tərkib hissəsi kimi, 1877-1878-ci illərdə Rusiya tərəfindən işğal edilərək Tiflis quberniyasının Qars qəzasının Ağbaba nahiyəsi şəklində Rusiyanın tərkibinə qatılıb. Sovet dövründə 1930-cu ilə kimi Gümrü qəzasının Ağbaba nahiyəsi adlanmış. Daha sonralar isə Amasiya rayonu adlandırılmışdır. Yaşlı nəsillər Amasiya ya Hamasa deyərdilər.
Mağaracıq rayon mərkəzindən 9 km məsafədə yerləşirdi.
Media Control Charts
thumb|200px|right|"Media Control"un [[Baden-Badendə yerləşən binası]] Media Control Charts - Almaniyanın rəsmi hit paradı. Hit parad "Media Control GfK International" şirkəti tərəfindən təqdim edilir.
Persea julianae
(Persea julianae) —  fəsiləsinin  cinsinə aid bitki növü.
Senecio bartlettii
— fəsiləsinin  cinsinə aid biki növü.
Qvemo Brolosani
Qvemo Brolosani — Gürcüstanın Xaşuri bələdiyyəsinin inzibati ərazi vahidində kənd.
Əhali
2002 siyahıyaalmaya görə kəndin əhalisi 157 nəfər idi. 2014-cü ildə 118 nəfər yaşayırdı.
Ədəbiyyat
gse: 10 513
Ariana Qrande
Ariana Qrande-Butera və ya sadəcə Ariana Qrande — amerikalı müğənni, bəstəkar və aktrisa.
Həyatı
İlk olaraq 15 yaşında Broadway teatrında səhnəyə çıxmışdır. Nickelodeon sitkomlarından biri "Victorious"-da canlandırdığı Ket Valentayn xarakteri ilə tanınmağa başlamışdır. O eyni zamanda bir neçə teatrlarda iştirak etmiş və müxtəlif filmlərdə müəyyən obrazları səsləndirmişdir.
Ariananın musiqi karyerası 2011-ci ildə "Victorius" teleserialının saundtreki ilə başlamışdır. O, 2013-cü ildə "Yours Truly" adlı ilk studio albomunu təqdim etmişdir. Müğənninin ilk albomundan olan mahnılar qısa zamanda Amerika hit paradlarında yer almağa başlamışdır. Bir çox insanlar onun səs diapazonunu Meraya Keri ilə tutuşdurmuşdurlar.
Ariananın 2014-cü ildə işıq üzü görən ikinci studio albomu "My Everything" ilə müğənni Amerika və dünya hit paradlarında zirvədə yer almışdır. Albomdakı "Problem" və bir neçə mahnı 34 həftə ərzində dünya ölkələrində ən çox dinlənilən 10 mahnı sırasında olmuşdur. İkinci albomunun buraxılışından sonra Ariana Qrande "The Honeymoon Tour" adlandırdığı dünya turuna çıxmışdır.
2016-cı ildə gənc müğənninin üçüncü studio albomu olan "Dangerous Woman" təqdim edilmişdir. Albomdakı bir neçə mahnı ilə Ariananı yenidən hit paradlarda zirvəyə yüksəltməyə nail olmuşdur. 2017-ci ildə Ariana Qrande "Dangerous Woman Tour" adlı ikinci beynəlxalq turunu həyata keçirmişdir. O, dördüncü studiya albomu olan "Sweetener"-i 2018-ci ilin avqustunda buraxdı.
2017-ci ilin iyun ayına kimi Ariana Qrandenin musiqilərinə çəkdirdiyi video kliplər 8 milyarddan çox izlənilmişdir. Ariana indiyədək iki Qremmi mükafatı, üç American Music Award, üç MTV Europe Music Award və bir MTV Video Music Award mükafatı qazanıb. Müğənni sosial şəbəkələrdə böyük izləyici kütləsinə malikdir. 2016-cı ildə Time jurnalı Ariana Qrandeni dünyanın 100 ən nüfuzlu insanları siyahısına daxil etmişdir.
Ariana Qrande-Butera 26 iyun 1993-cü ildə ABŞ-nin Florida ştatında yerləşən Boka Raton şəhərində anadan olmuşdur. O, Hose-McCann Communications şirkətinin baş icraçı direktoru Coan Qrande və Floridada dizayn firmalarından birinin sahibi olan Edvard Buteranın qızıdır. Ariana əslən italyan mənşəlidir. Anası onun adının cizgi film qəhrəmanlarından biri olan şahzadə Orianadan ilhamlandığını bildirmişdir. Ariananın Frenki Qrande adlı şoumen və eyni zamanda prodüser kimi fəaliyyət göstərən qardaşı da var. Ariananın ailəsi o dünyaya gəlmədən öncə Nyu-Yorkdan Floridaya köçmüşdür və Ariana səkkiz yaşında olduğu zaman onun valideynləri ayrılmışdırlar. Ariana Floridanın Pine Crest və Şimali Brouard hazırlıq məktəblərində təhsil almışdır.
Ariana Qrande 2016-cı ilin sentyabr ayından Amerikalı reper Mak Miller ilə sevgi münasibətindədir.
Musiqi karyerası
13 yaşında Ariananın musiqi karyerasında ciddi irəliləyişlər olsa da, o hələ də teatrlar da çıxış etməyə davam edirdi. O, menecerləri ilə görüşmək üçün ilk dəfə Los-Ancelesə gəldikdə R&B albom yazdırmaq niyyətində olduğunu bildirsə də, yaşının az olması səbəbindən Ariananın bu istəyi baş tutmamışdır. 2008-ci ildə Ariana Broadway-də 13 adlı musiqili tamaşada Şarlotta obrazını canlandırmışdır. Həmin bu tamaşada iştirakından sonra o, Milli gənclər teatr assosiasiyası mükafatını qazanmışdır. Musiqili teatra qoşulduqdan sonra Ariana məktəbə getməməyə başlamış və təhsil aldığı məktəb ona repetitorla işləyə bilməsi üçün lazımi materialları göndərmişdir. Həmin illərdə Ariana eyni zamanda Nyu-Yorkda yerləşən Birdland adlı caz klubunda bir neçə dəfə çıxış etmişdir.
Nickelodeondakı nailiyyəti
thumb|left|upright|Ariana Qrande 2011-ci ilin iyul ayında Ariana Qrande 2009-cu ildə 13 musiqili tamaşasında onu müşayiət edən aktrisa Elizabet Qillis ilə birlikdə Nickelodeon sitkomlarından biri olan "Victorious"-da rol almışdır. İfaçılıq sənəti məktəbində cərəyan edən sitkomda Ariana Ket Valentayn obrazını canlandırmışdır. O sitkomda canlandırdığı obraz üçün hər həftədən bir saçlarını qırmızı rəngə boyamalı idi. Sitkomun icraçı direktoru Den Şnayder buna səbəb olaraq sitkomda yer alan bütün obrazların qara saçlı olmasından Ariananın bir növ fərqlilik nümayiş etdirməsini və eyni zamanda Ariananın canlandırdığı obraza bu saç rənginin daha çox yaraşdığını göstərmişdir. Teleserialın ilk seriyası 2010-cu ilin mart ayında yayımlanmış və 5.7 milyon izləyici teleseriala baxmışdır. Bu Nickelodeon telekanalı tarixində yayımlanmış ikinci ən çox baxılan proqram olmuşdur. Sitkomdakı obraz Arianaya yeniyetmə kumir statusu qazandırsa da, o "Aktyorluq əyləncəlidir, lakin mənim üçün musiqi hər şeydən öndə gəlir" deyərək, musiqi karyerasına daha çox maraqlı olduğunu bildirmişdir. Sitkomun ikinci fəsili 2011-ci ilin aprel ayında yayımlanmağa başlamış və fəslin ilk seriyası 6.2 milyon tamaşaçı tərəfindən izlənilmişdir.
Victorious teleserialının ilk fəsilin çəkilişləri sona çatdıqdan sonra Ariana öz diqqətini musiqi karyerasında cəmləşdirmiş və 2010-cu ilin avqust ayında debüt albomunun hazırlıqlarına başlamışdır. Vokal imkanlarını genişləndirmək üçün Ariana vokal müəllimi Erik Vetrodan dərslər almışdır. Victorious teleserialında öz aktrisalıq məharətini nümayiş etdirən Ariana Victorious teleserialının 2011-ci ilin avqust ayında yayımlanan seriyalarından birində "Give It Up" adlı mahnı ilə çıxış etmiş və güclü vokal imkanlarını bir daha Amerika izləyicilərinə nümayiş etdirmişdir. O, teleserialın çəkildiyi müddət ərzində Adel, Vitni Hyuston və Meraya Kerinin mahnılarını ifa etmiş və YouTube səhifəsində paylaşmışdır. Amerikanın Republic Records şirkətinin yaradıcılarından olan Monte Lipmanın dostu Ariananın videolarını izlədikdən sonra videoları Lipmana göndərmişdir. Ariananın geniş vokal imkanlarından təsirlənən Lipman Arianaya Republic Records-la müqavilə imzalamağı təklif etmişdir. Ariananın ilk sinqlı "Put Your Hearts Up" 2011-ci ilin dekabr ayında təqdim olunmuşdur. O, 2011-ci ildə eyni zamanda Vinks klubu cizgi serialında şahzadə Diaspronu səsləndirmişdir.
2012-ci ilin iyun ayında Ariana Victorious teleserialının ikinci soundtrekini ifa etmişdir. 3 fəsildən sonra Victoriuos teleserialı sona çatmışdır. Teleserialın son bölümü 2013-cü ilin fevral ayında yayımlanmışdır. Victorious-un Ariana Qrande və Viktoriya Castisin ifa etdiyi üçüncü və sonuncu soundtreki 2012-ci ilin noyabr ayında təqdim edilmiş və daha sonra mahnıya video klip də çəkilmişdir. 2012-ci ilin dekabr ayında Ariananın Britaniyalı müğənni və bəstəkar Mika ilə birlikdə ifa etdiyi "Popular Song" mahnısı təqdim edilmişdir.
2013-cü ildə Ariana aktrisa Cennet MakKardi ilə birlikdə Nickelodeonun Sem və Ket sitkomunda rol almışdır. Sitkom telekanala yüksək reytinqlər qazandırsa da, 36 seriyadan sonra çəkilişlər dayandırılmışdır. Sitkomun son seriyası 2014-cü ilin iyul ayında yayımlanmışdır.
Yours Truly albomu
thumb|right|Ariana Qrande 2013-cü ildə Ariana Qrande üç il üzərində işlədiyi "Yours Truly" adlı ilk studio albomunu 2013-cü ilin avqust ayında təqdim etmişdir. Debüt albomdakı bir neçə mahnının bəstəkarı məhz Ariananın özü olmuşdur. Həmin ilin sentyabr ayında albom Amerikanın Billboard 200 albom siyahısında ilk pillədə qərarlaşmışdır. Albomun təqdimatının birinci həftəsində 138,000 nüsxə albom satılmışdır. "Yours Truly" eyni zamanda Avstraliya, Böyük Britaniya, İrlandiya və Niderland da daxil olmaqla, bir neçə ölkənin musiqi hit paradlarında ilk onluqda yer almışdır. Albomda Ariananın solo ifa etdiyi mahnılarla yanaşı Mak Miller, Big Sean, Mika, Neytan Sayks ilə birlikdə ifa etdiyi duetlər də yer almışdır. 2014-cü ilin aprel ayına kimi Amerikada albomun 500,000-dən artıq nüsxəsi satılmışdır.
Ariana eyni zamanda 2013-cü ildə Castin Biberin Believe turunda üç şouda yer almış və daha sonra isə özünün "The Listening Sessions" adlandırdığı mini-tur həyata keçirmişdir. 2013-cü il American Music Awards-da gənc müğənni "İlin yeni artisti" mükafatına layiq görülmüş və elə həmin ildə də Musiqi biznes assosiasiyası tərəfindən "İlin yarıbkeçən artisti" mükafatını qazanmışdır.
My Everything albomu
2014-cü ilin yanvar ayında Ariana Qrande ikinci studio albomunun hazırlıqlarına başlamışdır. Ariana albomdakı mahnıların bir neçəsini özü bəstələmişdir. Albomun hazırlıqlarına başlandığı ayda müğənni "People's Choice Awards" mükafatına layiq görülmüşdür. 2014-cü ilin mart ayında Ariana Ağ Evdə keçirilən "Women of Soul: In Performance at the White House" konsertində çıxış etmişdir. Növbəti ay isə gənc ifaçı prezident Barak Obama və həyat yoldaşı Mişel Obama tərəfindən Ağ Evə Pasxa bayramına həsr olunmuş konsertdə çıxış etmək üçün dəvət olunmuşdur.
Dangerous Woman albomu
Ariana Qrande 2015-ci ildə üçüncü studio albomu "Dangerous Woman"-da yer alacaq mahnıların səsyazma işlərinə başlamışdır. Həmin ilin oktyabr ayında müğənninin növbəti albomunda yer alan sinqllardan biri "Focus" təqdim edilmişdir. Mahnı Amerika hit paradlarında ilk onluqda yer almışdır. Mahnı üçün çəkilmiş videoklip 700 milyondan çox dəfə izlənilmişdir. Oktyabr ayında Ariananın eyni zamanda Andrea Boçelli ilə italyan dilində ifa etdiyi "E Più Ti Penso" mahnısı ilk dəfə təqdim olunmuşdur və həmin mahnı Boçellinin "Cinema" studio albomunda yer almışdır.
2016-cı ilin mart ayında Ariananın "Dangerous Woman" sinqlı ilk dəfə dinləyicilərə təqdim edilmişdir. Mahnı Amerika hit paradlarında ilk onluğa yüksəlməyə nail olmuşdur. Daha sonra üçüncü albomda yer alan "Be Alright", "Into You" və digər mahnılarda təqdim olunmuşdur. Ariana üçüncü studio albomunun təqdimatı məqsədilə 2016-cı ildə The Tonight Show, Saturday Night Live, The Voice və s. televiziya şoularında çıxış etmişdir. Gənc müğənni The Voice səs yarışmasında albomunun əsas sinqllarından olan "Dangerous Woman" mahnısını Kristina Aqilera ilə duet şəklində ifa etmişdir.
Ariananın üçüncü studio albomu "Dangerous Woman" 2016-cı ilin 20 may tarixində işıq üzü görmüşdür. Albom Amerikanın Billboard 200 albom siyahısında ikinci yerdə qərarlaşmışdır. Böyük Britaniya, Avstraliya, Niderland, İrlandiya, İtaliya, Yeni Zelandiya və Tayvanda birinci yerdə, Yaponiyada isə ikinci yerdə qərarlaşmışdır. Albom əsasən müsbət rəylər qazanmışdır. Ariana albomun təqdimatından sonra Londonun Uembli Stadionunda keçirilən Summertime Ball festivalında albomundan üç mahnı canlı olaraq ifa etmişdir. Albomda yer alan və Niki Minaj ilə duet şəklində ifa etdiyi "Side to Side" Amerika hit paradlarında onluqda yer almışdır. Mahnı üçün çəkilmiş videoklip bir milyarddan artıq baxış sayına malikdir. Ariananın "Dangerous Woman" studio albomu 2017 Qremmi mükafatına namizəd göstərilmişdir.
Ariana 2017-ci ilin fevral ayında Cənubi Amerika və Avropada "Dangerous Woman" adlandırdığı turuna başlamışdır. Ariananın tur çərçivəsində may ayının 22-də İngiltərənin Mançester şəhərində, Mançester Arenada həyata keçirdiyi konsertdən dərhal sonra 23 ölü və 500-dən artıq insanın yaralanması ilə nəticələn terror hücumu baş vermişdir. Hadisənin ardınca Ariana turneni iyun ayına kimi təxirə salmışdır. İyun ayında müğənni yenidən Mançester şəhərinə geri dönərək, baş vermiş terror aktından zərər çəkən insanlara yardım məqsədilə One Love Manchester adlı xeyriyyə konserti təşkil etmişdir. Ariananı səhnədə eyni zamanda Castin Biber, Keti Perri, Mayli Sayrus kimi tanınmış dünya ulduzları müşayiət etmişdir. Konsertdən ümumilikdə 23 milyon dollar gəlir əldə edilmişdir. Ariananın Dangerous Woman turu isə Avropa, Cənubi Amerika, Asiya və Okeaniyada davam etmişdir. Tur 2017-ci ilin sentyabr ayında bitmişdir.
Irish Singles Chart
The Irish Singles Chart — İrlandiyada "Irish Recorded Music Association" tərəfindən təqdim edilən həftəlik hit parad.
İstinadlar
Irish Recorded Music Association
Camal Əhmədov (hərbçi)
Camal Xuduş oğlu Əhmədov — 1991-1994-cü illərdə Azərbaycan silahlı qüvvələrində batalyon komandiri, qarnizon hərbi komendantı, hərbi polis şöbəsinin rəisi vəzifəsində çalışıb. "Qanun-Hüquq" firmasının prezidentidir. "Qızıl qələm" mükafatı laureatıdı (2010).
Həyatı
Camal Xuduş oğlu Əhmədov 1952-ci il noyabr ayının 22-də Ağdam rayonunun Baş Qərvənd kəndində anadan olub. İxtisasca hərbi mühəndis və hüquqşünasdır. Keçmiş sovet ordusunda Zaqafqaziya hərbi dairəsi tikinti-quraşdırma sahələrindən birinə uzun müddət rəhbərlik edib. Əfqanıstan və Vyetnam respublikalarında hərbi mühəndis-mütəxəssis kimi bir çox sahələrdə xidmət edib. Azərbaycan, Gürcüstan və Ermənistan ərazilərində, o cümlədən bir çox uzaq xarici ölkələrdə keçmiş Sovet İttifaqına məxsus ən vacib hərbi bazalarının tikintilərinin rəhbəri olub. 1991-1994-cü illərdə Azərbaycan silahlı qüvvələrində batalyon komandiri, qarnizon hərbi komendantı, hərbi polis şöbəsinin rəisi vəzifəsində çalışıb. Qarabağ müharibəsi veteranıdır. Hazırda Azərbaycan Respublikası "Qanun-Hüquq" firmasının prezidentidir.
Ailəlidir, 2 övladı, 5 oğlan nəvəsi var.
Persea liebmanni
(Persea liebmanni) — fəsiləsinin  cinsinə aid bitki növü.
Başxanım Şəfiqızı
Başxanım Şəfiqızı — Göyçə mahalında yaşamış şairə.
Həyatı
Rəsulova Başxanım Şəfi qızı 1880-ci ildə Göyçə mahalının Daşkənd kəndində ruhani ailəsində anadan olmuşdur. Atası Axund Şəfi, qardaşları Molla Mehdi və Hacı Rəhim dövrünün mütərəqqi ziyalısı olmuşdur.
Qardaşı Hacı Rəhim 1905-ci və 1918-ci illərdə daşnaqlara qarşı vuruşan və bu yolda şəhid olan ən cəsur igidlərdən olmuşdur. Başxanım da atası və qardaşlarından ərəb və fars dilində yazıb oxumağı öyrənmişdir.
Səxavətdə, mərhəmətdə Hatəmi-Taun qədər ad-san qazanan Başxanım hazırcavablığı ilə də Göyçə mahalında məşhur qadınlardan olmuşdur.
Böyük Vətən müharibəsindən oğlu Nəsib (1909–1941/45) və İkinci dünya müharibəsindən oğlu Zülfiqarın (1912–1939/45) qayıtmaması, həyat yoldaşı Məhərrəmin (1873–1953) gözlərinin tez tutulması və onun da vəfatı Başxanımı çox sarsıtmışdır.
Başxanım Şəfiqızı 18 noyabr 1958-ci ildə doğma vətəni Daşkənd kəndində vəfat etmiş və Daşkənd qəbiristanlığında dəfn edilmişdir.
Haqqında yazılanlar
Başxanım Şəfiqızının həyatı və yaradıcılığı haqqında bir neçə kitabda məlumat verilmişdir:
Senecio haenkei
— fəsiləsinin  cinsinə aid biki növü.
Akademik Adilə Namazova (film, 2007)
Akademik Adilə Namazova filmi 2007-ci ildə "Salnamə" sənədli filmlər studiyasında çəkilmişdir. Film Azərbaycan pediatrı, kardioloq, Tibb elmləri doktoru, professor, Əməkdar elm xadimi Adilə Namazovanın həyat və fəaliyyətindən bəhs edir.
Məzmun
Film Azərbaycan pediatrı, kardioloq, Tibb elmləri doktoru, professor, Əməkdar elm xadimi Adilə Namazovanın həyat və fəaliyyətindən bəhs edir.
Filmin üzərində işləyənlər
Aydın Dadaşov Tofiq Məmmədov Sərdar Vəliyev Köçəri Məmmədov Orxan Dadaşov Kamil Məmmədov
Həmçinin bax
Azərbaycan filmlərinin siyahısı 2007-ci ilin Azərbaycan filmləri 2000-ci illər Azərbaycan filmlərinin siyahısı
İtaliya Musiqi Sənayesi Federasiyası
İtaliya Musiqi Sənayesi Federasiyası (The FIMI) — İtaliyada musiqi sənayesində fəaliyyət göstərən şirkət. Şirkət 1992-ci ildə qurulub. 2011-ci ildə FIMI İtaliyanın musiqi sənayesində işləyən 2500-dən çox şirkəti təmsil edirdi. Şirkətin əsas məqsədi İtaliya səsyazma şirkətlərinin maraqlarını qorumaqdır. 2010-cu ilin iyul ayından etibarən federasiyanın prezidenti Enço Maççadır.
Balçılı (Yevlax)
Balçılı — Azərbaycan Respublikasının Yevlax rayonunun Varvara inzibati ərazi vahidində kənd.
Toponimikası
Kənd XIX əsrdə Gəncə (Yelizavetpol) qəzasında maldarlıqla məşğul olmuş balçılı nəslinin adı ilə adlandırılmışdır. .
Coğrafiyası və iqlimi
Kənd Kür çayının sahilində yerləşir.
İqtisadiyyatı
Əhalisi əsasən heyvandarlıq və əkinçilik ilə məşğuldur.
Qvemo Osiauri
Qvemo Osiauri — Gürcüstanın Xaşuri bələdiyyəsinin inzibati ərazi vahidində kənd.
Əhali
2002 siyahıyaalmaya görə kəndin əhalisi 989 nəfər idi. 2014-cü ildə 734 nəfər yaşayırdı.
Ədəbiyyat
gse: 10 515
Naci Şövkət
Məhəmməd Naci Şövkət Bəy (1893 - 11 may 1980) — İraq siyasətçisi. İraq hökmdarı I Feysəlin zamanın ölkənin baş naziri.
Baş nazirliyi
1932-ci ildə İraq kralı Feysəl 1930-cu ildə bağlanmış ingilis-İraq müqaviləsi ilə əlaqədar yaranmış siyasi narazılığı aradan qaldırmaq məqsədilə Şövkətə neytral hökumətə rəhbərlik təklif etdi. İraq siyasətində və müqavilə əleyhdarları tərəfindən güclü müxalifətlə üzləşən bu hökumət cəmi 5 ay davam etdi (3 noyabr 1932 - 20 mart 1933).
Səfirliyi
1935-ci ildə Türkiyəni yaxşı tanıdığına və türk dilini əla bildiyinə görə Şövkət İraqın Ankaradakı nümayəndəsi təyin olundu. Ankarada olduğu müddətdə o, müasir Türkiyəya heyranlıq qazanmaqla yanaşı ölkənin hakim dairələri ilə çox yaxşı əlaqələr qura bildi.
Aşağı Qarxun (Yevlax)
Tarixi
Aşağı Qarxun Yevlax rayonunun Yuxarı Qarxun inzibati ərazi vahidində kənd. Şirvan düzündədir. Kəndi XIX əsrdə İrəvan quberniyasındakı Qarxun kəndindən köçüb gəlmiş ailələr salmışlar. Yaşayış məntəqəsi Qarxun Korpukənd və ya Qıraqlı Qarxun da adlanır. Bu da onun Körpükəndin yaxınlığında və Kür çayı sahilində olması ilə əlaqədardır. XIX əsrin sonlarında kənd böyüyərək Aşağı və Yuxarı Qarxun kəndlərinə bölünmüşdür. Ermənistanın Eçmiədzin rayonundakı Araks kəndinin adı da 1946-cı ilədək Aşağı Qarxun adlanmışdır. .
Mirzə Yəhya xan Qəzvini
Mirzə Yəhya xan Mirzə Nəbi xan oğlu Qəzvini (1832-1888) — İranın ictimai xadimi.
Həyatı
Mirzə Yəhya xan Qəzvini şahın əmri ilə xarici dövlətlərə gedir, diplomatik missiyanı uğurla yerinə yetirirdi.Gördüyü işlərin müqabilində Nasirəddin şah ona Mötəmədülmülk ləqəbini əta etdi.
Mirzə Yəhya xan Qəzvini Nasirəddin şah Qacarın Avropaya birinci səfəri zamanı qardaşı Mirzə Hüseyn xan ilə nümayəndə heyətinin tərkibində olmuş, qayıtdıqdan sonra əvvəlcə Yəzdin, sonra Fars əyalətinin hakimi olmuşdu. O, daha sonra 1877-ci ildə Mazandaran əyalətinin valisi vəzifəsini icra etmişdi. Mirzə Yəhya xan Qəzvini Nasirəddin şah Qacarın Avropaya ikinci səfəri zamanı xarici işlər və hərbi nazir olan qardaşı ilə bərabər şahı müşayiət etmişdi. Mirzə Yəhya xan Qəzvini 1882-ci ildə Müşirəddövlə ləqəbini daşıyırdı və İranın Ədliyyə naziri idi. Mirzə Yəhya xan Qəzvini qardaşı zəhərlənib öldürüldükdən sonra qardaşının tutduğu xarici işlər naziri vəzifəsini əldə etmişdi. Lakin düşmənləri onu həmin vəzifədən uzaqlaşdırmışdılar.
Ailəsi
Mirzə Yəhya xan Qəzvini İzzətəddövlə xan Nasirəddin şah qızı Qacarla ailə qurmuşdu.
Atropatan dazısı
(Hypericum helianthemoides) —  fəsiləsinin  cinsinə aid bitki növü. IUCN Qırmızı Siyahısına görə növün kateqoriyası və statusu "Kritik təhlükə həddində olanlar" kateqoriyasına aiddir – CR B1ab (i, ii, iii, iv, v). Azərbaycanın nadir növüdür. Qafqaz endemidir.
Botaniki təsviri
Yarımkolcuqdur. Hündürlüyü 10-20 sm-dir. Gövdəsi çoxsaylı, nazik, yumru, budaqlıdır. Yarpaqlar xətvari, oturaq və qarşı-qarşıya düzülmüş, 4-7 mm uzunluğunda, 1,5 mm enində, nöqtəvarı vəzilidir. Çiçək qrupu salxım, 1-9 çiçəkli, 3-5 sm uzunluğunda, 1 sm enindədir. Yarımçətirlər 5-12 mm uzunluğundadır. Çiçəkaltlığı yumurtavari, 1-2 mm uzunluğunda, kənarlarından nöqtəvarı vəzili, çiçək saplağından xeylı qısadır. Kasayarpaqları elilipsvari-yumurtaşəkilli, küt uclu, 2-2,5 mm uzunluğunda, təxminən 1,5 mm enində, kənarları eyniformalı dişcikli vəzili, əsasından qəhvəyimtildir. Ləçəklər ellipsivari və ya yumurtavari, 5-8mm uzunluğunda, 3 mm enindədir. Erkəkciklər 3 dəstədədir. Yumurtalıq deməkolar ki, şarşəkillidir. Sütuncuqlar 3 və yumurtalıqdan uzundur. Qutucuq yumurtavari, 5 mm uzunluğunda, 3 mm enindədir.
Ekologiyası
Dəniz səviyyəsindən 1200 m hündürlükdə, rütubətli dağlarda, gilli daşlı torpaqlarda da bitir. Quraqlığa davamlı olmasına baxmayaraq şoran torpaqlara üstünlük verir. Çiçəkləmə-meyvə əmələgətirmə iyul-avqust aylarına təsadüf edir.
Azərbaycanda yayılması
Azərbaycanda arealı dardır, nadir növdür. Naxçıvan MR-da dağ yamaclarında bitir (Şahbuz kəndinin ətrafı). Əhali tərəfindən dərman bitkisi kimi yığıldığına görə təhlükə altına düşə bilən növdür. Populyasiyanın nəzarətə götürülməsi, mütəmadi monitorinqlərin aparılması təklif olunur.
İstifadəsi
Dərman bitkisidir. Yaşıllaşdırılmada istifadəsi öyrənilməmişdir. Yamacların bərkidilməsində istifadəsi məqsədyönlüdür.
Torkvetum
thumb|Torkvetum
Torkvetum — astronomik alətdir, fəza koordinat sistemində müxtəlif — horizontal, ekvator və ekliptik ölçmələr etmək olar. Onun köməyilə həmçinin bu kimi koordinat sistemlərinin arasında keçid etmək olar, ona görə torkvetum analoq hesablama qurğusu kimi sayıla bilər. Ərəb astronumu Cabir ibn Əflah tərəfindən ixtira edilmişdir. (XII əsrin birinci yarısında).
Sünəni-İbn Macə
300px|thumb|right|[[1997-ci ildə "Məktəbətul-Maarif lil-Nəşr vəl-Təuzi" nəşryyatı tərəfindən Səudiyyə Ərəbistanının paytaxtı ər-Riyadda Nasiruddin əl-Albani və Məşhur ibn Həsən Al Salmanın təhqiqi ilə nəşr edilmiş "Sünəni İbn Macə" kitabının üz qabığı.]]
Sünəni-İbn Macə (سُنن ابن ماجة). Əhli Sünnənin hədis ədəbiyyatında ən güvənilən hədis kitabları olaraq qəbul edilən altı kitabdan (Kutubi-sittənin) biridir.
Müəllif
Əl Hafiz Əbu Məhəmməd ibn Yəzid ibn Macə əl Qəzvini 824-cü ildə Qəzvin şəhərində doğulub. 22 yaşından hədis toplamaq məqsədilə Misir, Xorasan, Rey, İraq, Hicaz və b. yerlərə səfər etmişdir. Və ən məşhur əsəri olan "Kitəbu Sunən" əsərini yazmışdır. İbn Macə 887-ci ildə vəfat etmişdir.
Əsər
Kitab cildlərə bölünür (Cildlərin sayı nəşr edildiyi zamana, məkana və nəşriyyata görə dəyişir). Müəllif əsəri 5 cilddə tərtib etmişdir. Hər cilddə kitablar və hər kitabda da bablar var. Hər kitabda, kitaba uyğun bablar və hər babda da mövzuya uyğun hədislər vardır. Ümumilikdə isə müəllif kitaba 4341 hədis yığmışdır.
Kitabları (Bölmələri)
Nəşrləri
Kitab ərəb dilində bir neçə dəfə nəşr olunub :
Kitab Türk dilinə tərcümə olunub və nəşr olunub :
Recording Industry Association of New Zealand
The Recording Industry Association of New Zealand (RIANZ) — Yeni Zellandiyada musiqi industriyasında fəaliyyət göstərən şirkət.
Amjad Al-Saboory
Amjad Al-Saboory (أمجد الصابوري) — İraq kino redaktoru, kinorejissoru və prodüserdir.
Həyatı
Ahmed Adel 2000-ci ildə Bağdadda, doğulub.
Cavad Təbatəbai
Cavad Təbatəbai — professor emeritus və Tehran Universitetinin Hüquq və Siyasi elmlər Fakültəsinin Dekanı.
Həyatı
Cavad Təbatəbai 1945-ci ildə Təbrizdə anadan olub. Teologiya, hüquq və fəlsəfə işlər həyata sonra o, Hegel siyasi fəlsəfəsi mövzusunda dissertasiya ilə Paris 1 Pantheon-Sorbonne Universitetində siyasi fəlsəfə elmləri namizədi (Doctorat d’État) qazandı. O, qonaq Wissenschaftskolleg zu Berlin fellow, habelə Sirakuz Universiteti Global İşlər Moynihan İnstitutunda olmuşdur. Dr Təbatəbai Avropa və İranda siyasi fikir tarixi haqqında bir çox kitab nəşr edib. iyul 1995 14 o ordre des Palmes Académiques bir Knight kimi təltif edilmişdir.
İrana gəldikdən sonra Tehran Universitetinin hüquq və siyasi elmlər fakültəsinin professoru və dekan müavini olub. 1990-cı illərdə o, İran hökumətinin ideologiyasını tənqid etdiyinə görə professor və hüquq fakültəsinin dekan müavini vəzifəsindən azad edilib. Sonra o, tədqiqatlarını Fransa, İngiltərə, Almaniya və ABŞ kimi digər ölkələrdə davam etdirdi. Təbatəbai Avropa və İranda siyasi ideyalar tarixinə dair iyirmiyə yaxın kitab nəşr etdirmişdir. 14 iyul 1995-ci ildə Fransada o, Palmes Akademik Ordeninin Cəngavəri kimi təltif edilmişdir. Tabatabai 28 fevral 2023-cü ildə Kaliforniya'nın İrvin şəhərində 77 yaşında vəfat edib.